**Zapisnik s 50. sjednice Školskog odbora V. gimnazije Vladimir Nazor Split, Split, održane dana**

**7.10. 2020. (srijeda), s početkom u 18:15 sati, u potkrovlju Škole**

Na sjednici su odluke donesene većinom glasova ukupnog broja članova.

**DNEVNI RED:**

**AD-1)** **Verifikacija zapisnika s prošle 49. sjednice Školskog odbora, od 30.9.2020.**

Na Zapisnik s prošle 49. sjednice Školskog odbora održane 30.9.2020. nije bilo primjedbi ni dopuna te je isti usvojen većinom glasova nazočnih članova

**AD-2) Donošenje (usvajanje) Godišnjeg plana i programa rada Škole za školsku godinu 2020./2021.**

**O D L U K A , br. 1.**

1. Donosi se (usvaja se) Godišnji plan i program rada V. gimnazije Vladimir Nazor Split, Split za školsku godinu 2020./2021., na prijedlog ravnateljice Škole, a prihvaćenog od strane Nastavničkog vijeća.

**AD-3)** **Donošenje (usvajanje) Školskog kurikuluma za školsku godinu 2020./2021.**

**O D L U K A, br. 2.**

1. Donosi se (usvaja se) Školski kurikulum V. gimnazije Vladimir Nazor Split, Split za školsku godinu 2020./2021., na prijedlog Nastavničkog vijeća i ravnateljice.

**AD-4) Razno**

**O D L U K A, br.3**

**o dopuni Odluke o iznosu participacije roditelja/skrbnika, načinu prikupljanja i korištenju sredstava te uplati za povećane troškove obrazovanja u školskoj godini 2020./2021., od 29. svibnja 2020.**

**I.**

Članovi Školskog odbora konstatiraju da je Odluka o iznosu participacije roditelja/skrbnika, načinu prikupljanja i korištenju sredstava te uplati za povećane troškove obrazovanja u školskoj godini 2020./2021. donesena na 43. sjednici Školskog odbora, 29. svibnja 2020.

**II.**

Točka IV. donesene Odluke se iza alineje 7 dopunjuje sljedećim alinejama:

- osiguranje svih učenika od posljedica nezgode s pokrićem za vrijeme boravka školi odnosno trajanja nastave te u slobodno vrijeme

- za nabavu lektirnih naslova

- nabavu instrumenata za školski bend

- za nagrade najuspješnijim učenicima i razredima i učenicima s najmanjim brojem izostanaka

- za kupnju udžbenika i školskog pribora učenicima izrazito slabog imovinskog stanja.